48. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 18 της 21/23 Φεβρ. 1994 (ΦΕΚ Α΄ 20) Σύσταση Επιστημονικού Κέντρου Έρευνας της Βυζαντινής και Μεταβυζαντινής Τέχνης στην Ακαδημία Αθηνών Έχοντας υπόψη: 1.Τις διατάξεις: α)Του άρθρ. 28 παρ. 1 του Νόμ. 2009/1992 «Εθνικό Σύστημα Επαγγελματικής Εκπαίδευσης και Κατάρτισης και άλλες διατάξεις» (Α΄ 18) σε συνδυασμό με τις διατάξεις του άρθρ. 1 Νόμ. 1894/1990 «Για την Ακαδημία Αθηνών και άλλες εκπαιδευτικές διατάξεις» (Α΄ 110) και του άρθρ. 25 του Νόμ. 1514/1985 «Ανάπτυξη της επιστημονικής και τεχνολογικής έρευνας» (Α΄ 13). β)Του άρθρ. 19 παρ. 2 του Νόμ. 1735/1987 «Προσλήψεις στο δημόσιο τομέα, κοινωνικός έλεγχος στη δημόσια διοίκηση, πολιτικά δικαιώματα και άλλες διατάξεις» (Α΄ 195) και  γ)Του άρθρ. 29Α του Νόμ. 1558/1985, όπως αυτό προστέθηκε με το άρθρ. 27 του Νόμ. 2081/1992 (Α΄ 154). δ)Της απόφασης 5246/14.10.1993 «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών» (Β΄ 829). 2.Τη σύμφωνη γνώμη της Ολομέλειας της Ακαδημίας Αθηνών (συνεδριάσεις 1482/7.6.1984 και 13.3.1992). 620 31.Ι.α.45-48 Ακαδημία Αθηνών 3.Το γεγονός ότι από τις διατάξεις του δ/γματος αυτού προκαλούνται σε βάρος του κρατικού προϋπολογισμού οι εξής δαπάνες: Για το έτος 1994 θα προκληθεί δαπάνη ύψους 10.600.000 δραχμ. για την πλήρωση 2 θέσεων Γ΄ βαθμίδας και την ένταξη των υπηρετούντων σε θέσεις Δ΄ βαθμίδας (Φορέας 19-210 ΚΑΕ 211, 221, 223, 226, 247 κ.λπ). Η ανωτέρω δαπάνη, θα προσαυξηθεί με το ποσό των 10.000.00 δραχμ. για το οικονομικό έτος 1995 που αφορά την πλήρωση της θέσης του Διευθυντή και μίας (1)θέσης Β΄ βαθμίδας και με το ποσό των 9.000.000 δραχμ. για το οικονομικό έτος 1996 που αφορά την πλήρωση μιας (1) θέσης Β΄ και Γ΄ βαθμίδας, (Φορέας 19-210 ΚΑΕ 211, 221, 223, 226, 247 κ.λπ.). Η συνολική ετήσια δαπάνη από το έτος 1997 και μετά ανέρχεται στο ποσό των 29.600.000 δραχμ. περίπου, η οποία θα καλυφθεί με την εγγραφή πιστώσεων στους ανωτέρω κωδικούς στους προϋπολογισμούς των αντιστοίχων ετών. Δαπάνη για τη λειτουργία του Κέντρου δεν πρόκειται να υπάρξει καθόσον ήδη λειτουργεί ατύπως. 4.Τις 333/1993 και 43/1994 γνωμοδοτήσεις του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης και Εθνικής Παιδείας και Θρησκευμάτων και του Υφυπουργού Οικονομικών, αποφασίζουμε: Σύσταση Άρθρ.1.-1.Συνιστάται στη Ακαδημία Αθηνών Επιστημονικό Κέντρο Έρευνας της Βυζαντινής και Μεταβυζαντινής Τέχνης. 2.Σκοπός του Κέντρου είναι η έρευνα της ιστορίας της Βυζαντινής και Μεταβυζαντινής Τέχνης με κεντρικό αντικείμενο τα αρχιτεκτονικά και ζωγραφικά μνημεία και όλα τα άλλα έργα τέχνης της περιόδου αυτής. 3.Το Κέντρο αποτελεί υπηρεσιακή ερευνητική μονάδα της Ακαδημίας Αθηνών και έχει λειτουργική αυτοτέλεια για την αρτιότερη εξυπηρέτηση των σκοπών του (άρθρ. 10 πα. 2 του Νόμ. 1514/1985). 4.Οι διατάξεις των άρθρ. 1 του Νόμ. 1894/1990 και 10 του Νόμ. 1514/1985 έχουν ανάλογη εφαρμογή και για το Κέντρο που ιδρύεται με την παρ. 1 του παρόντος Π.Δ/γματος. Θέσεις – Προσωπικό Άρθρ.2.-1.Για τη λειτουργία του Κέντρου συνιστώνται οι ακόλουθες θέσεις ερευνητικού προσωπικού: -Μία (1) θέση διευθυντή η οποία διέπεται από τις διατάξεις της παρ. 9 του άρθρ. 1 του Νόμ. 1894/1990 και της οποίας η πλήρωση θα γίνει το έτος 1995. -5 θέσεις ερευνητών κοινές ως προς όλες τις βαθμίδες κατά τα προβλεπόμενα στο άρθρ. 15 του Νόμ. 1514/85, από τις 2 θέσεις στη βαθμίδα Γ΄ θα πληρωθούν το έτος 1994, μία (1) θέση στη βαθμίδα Β΄ θα πληρωθεί το έτος 1995 και οι υπόλοιπες 2 θέσεις στις βαθμίδες Β΄ και Γ΄ θα πληρωθούν το έτος 1996. 2.Οι προσωρινές θέσεις επιστημονικού προσωπικού με σχέση εργασίας ιδιωτικού δικαίου αορίστου χρόνου, που έχουν συσταθεί στην Ακαδημία Αθηνών σε εφαρμογή των διατάξεων των άρθρ. 5 και 6 του Νόμ. 1476/1954, σύμφωνα με την πράξη αριθ. 11987/31.7.1985 του Προέδρου της Ακαδημίας Αθηνών, η οποία έχει δημοσιευθεί στο φύλλο Εφημερίδος της Κυβερνήσεως 197/23.10.1985 τ. ΝΠΔΔ και οι υπηρετούντες στις θέσεις αυτές εντάσσονται οργανικά από 1η Ιαν. 1994 στο Κέντρο Έρευνας της Βυζαντινής και Μεταβυζαντινής Τέχνης. Στο επιστημονικό αυτό προσωπικό έχουν ανάλογη εφαρμογή οι διατάξεις του άρθρ. 1 παρ. 7 του Νόμ. 1894/1990 σε συνδυασμό με τις διατάξεις του άρθρ. 26 του Νόμ. 1514/1985, όπως το άρθρο αυτό συμπληρώθηκε με το άρθρ. 28 παρ. 9 του Νόμ. 1733/1987 (Α΄ 171). Όσοι από τους ανωτέρω επιστήμονες κριθούν θετικά εντάσσονται στις προβλεπόμενες από το άρθρ. 2 του παρόντος θέσεις ερευνητών. Τελικές διατάξεις Άρθρ.3.-Λεπτομέρειες της εσωτερικής οργάνωσης και λειτουργίας του Κέντρου Έρευνας της Βυζαντινής και Μεταβυζαντινής Τέχνης ρυθμίζονται με τον εσωτερικό κανονισμό λειτουργίας, ο οποίος εκδίδεται μέσα σ’ ένα (1) χρόνο από τη δημοσίευση του παρόντος με τη διαδικασία του άρθρ. 1 παρ. 10 του Νόμ. 1894/1990.

[Source: greek_legal_code_raptarchis | Tokens: 4106]